Vyčio Kryžiaus ordino Komandoro kryžius

Vyčio kryžiaus ordino Komandoro kryžius – dešimtas pagal reikšmę aukščiausias Lietuvos valstybės apdovanojimas. Lietuvos Respublikos Prezidento dekretu Vyčio Kryžiaus ordinu apdovanojami asmenys, pasižymėję didvyriška narsa ir ištverme ginant Lietuvos Respublikos laisvę ir nepriklausomybę.

 Istorija 

Vyčio Kryžiaus ordinas įsteigtas 1919 m., kai kovose su bolševikais susikūrė Lietuvos kariuomenė. Pradžioje vadintas kryžiumi „Už Tėvynę“ ir buvo aukščiausias valstybės apdovanojimas. 1920 m. vasario 3 d. Prezidento įsaku pavadintas Vyčio Kryžiumi. 1927 m. balandžio 1 d. priimtas Vyčio Kryžiaus įstatymas, o tų pačių metų rugpjūčio 31 d. patvirtintas Vyčio Kryžiaus statutas. 1930 m. rugsėjo 1 d. pavadintas Vyčio Kryžiaus ordinu. 1938 m. lapkričio 23 d. Kaune įvyko Vyčio Kryžiaus kavalierių suvažiavimas, skirtas pagerbti asmenims, labiausiai pasižymėjusiems kovoje dėl Lietuvos laisvės.

Vyčio Kryžiaus ordinas – pirmasis 1991 m. sausio 15 d. atkurtas tarpukario Lietuvos valstybės apdovanojimas. 1991 m. pirmuosius Vyčio Kryžiaus ordino ženklus pagamino dailininkas Aloyzas Jonušauskas, vėliau gamino Vilniaus kombinatas „Dailė“, šiuo metu – Lietuvos monetų kalykla ir TŪB „Gurtana“. Iki 1996 m. ordino kaspinus gamino Lietuvos tekstilės institutas, dabar – Danijos firma „Morch and Sons“ Kopenhagoje.

1991-2000 metais Vyčio Kryžiaus ordinu apdovanoti 396 asmenys. Iš jų: 3-ojo laipsnio – 76.

Vyčio Kryžiaus ordino šventė – lapkričio 23-oji – Lietuvos karių diena.

 Aprašas 

 1) kryžius sidabro, dvigubas, 50 mm aukščio ir 30 mm pločio, padengtas juodu, o jo kraštai – baltu emaliu. Priekinės pusės viduryje – baltas Vytis raudoname skyde. Už skydo – sukryžiuoti aukso kalavijai. Kitoje pusėje – įrašas Už narsumą ir Vyčio Kryžiaus ordino įsteigimo metai – 1919.
 2) kaspinas – raudono muaro, 40 mm pločio, su keturiomis juodomis juostelėmis kraštuose.

Komandoro kryžius tvirtinamas prie kaklo kaspino (moterims – ant kokardos, nešiojamos kairėje krūtinės pusėje). Komandoro kryžius gali būti nešiojamas aukščiau nei Komandoro didysis kryžius.

 Ordino laipsniai 

Vyčio Kryžiaus ordino Komandoro kryžius yra ordino 3-asis laipsnis. Kiti laipsniai:
 Vyčio Kryžiaus ordino Didysis kryžius (1 laipsnis)
 Vyčio Kryžiaus ordino Komandoro didysis kryžius (2 laipsnis)
 Vyčio Kryžiaus ordino Karininko kryžius (4 laipsnis)
 Vyčio Kryžiaus ordino Riterio kryžius (5 laipsnis)

Vyčio Kryžiaus ordinu apdovanojami asmenys, didvyriškai gynę Lietuvos laisvę ir nepriklausomybę:
 už ypatingą dvasios tvirtybę, sumanią konspiraciją bei vadovavimą, ištvermę ir pasiaukojimą ginkluoto ir neginkluoto pasipriešinimo 1940–1990 metų okupacijoms kovose už Lietuvos laisvę ir nepriklausomybę ar įkalinimo ir kitokių represijų metu;
 už ypatingą pasiryžimą, pasiaukojimą ir ištikimybę pareigai atkuriant Lietuvos valstybingumą 1988–1990 metais;
 šalinant grėsmę Lietuvos valstybingumui ar vientisumui po 1990 m. kovo 11 d.
 už ypatingus žygdarbius, atliktus kovos aplinkybėmis;
 už itin sumanų vadovavimą krašto apsaugos dalinių kovos operacijoms;
 už ypatingą drąsą ir dvasios tvirtybę ginant krašto teritoriją, saugant valstybės sieną, svarbius valstybinius, ūkio ir kitus civilinius objektus;
 už išskirtinį narsumą likviduojant ekologinių katastrofų, stichinių nelaimių, avarijų padarinius ir pasižymėjimą esant kitoms ypatingoms aplinkybėms, kai gresia pavojus gyvybei;
 už ypatingą narsumą ir ištvermę saugant viešąją tvarką, visuomenės rimtį bei piliečių teises ir laisves;
 už didvyriškumą ir pasiaukojimą atliekant valstybės užduotis sunkiomis aplinkybėmis bei esant dideliam pavojui;
 už krašto apsaugai itin reikšmingus mokslo darbus;
 už itin reikšmingus krašto apsaugos organizavimo projektus.

Šiuo ordinu gali būti apdovanojami didvyriškai žuvusieji ir asmenys po mirties.

Ordinais paprastai apdovanojama nuosekliai – pradedant nuo žemiausio laipsnio: Riterio, Karininko, Komandoro, Komandoro didžiuoju ir Didžiuoju kryžiais, tačiau Vyčio kryžiaus ordinui ši taisyklė negalioja. Teisę Respublikos Prezidentui teikti kandidatus apdovanoti ordinu turi krašto apsaugos ministras, teisingumo ministras, vidaus reikalų ministras. Teikimai ordinų kancleriui pristatomi ne vėliau kaip prieš du mėnesius iki apdovanojimo dienos – Vasario 16 - osios arba Liepos 6-osios. Juose pateikiama kiekvieno kandidato biografija, nuopelnų aprašymas, duomenys apie ankstesnius valstybės apdovanojimus, nurodymas, kokiam apdovanojimui pristatoma, taip pat asmens tapatybę patvirtinančio dokumento kopija. Už valstybės apdovanojimui teikiamų asmenų duomenų tikrumą atsako juos teikiančios organizacijos, institucijos ir pareigūnai. Teikimai apdovanoti valstybės ordinais, medaliais ir kitais pasižymėjimo ženklais svarstomi Apdovanojimų taryboje. Jos išvados pateikiamos Respublikos Prezidentui, tačiau Respublikos Prezidentas gali apdovanoti ir Apdovanojimų tarybai nesvarsčius. Ordiną iškilmingai įteikia Respublikos Prezidentas arba jo įgaliotas asmuo.

 Ordino kavalieriai 

Vardas, pavardėDekreto dataNr.Jurgis Albavičius 1999.05.19450Jonas Aleščikas 1999.05.19451Kazimieras Antanavičius 1999.11.22679Kazimieras Antanavičius (po mirties)2001.11.161573Juozas Armonaitis 1998.11.18238Fortūnatas Ašoklis 2004.11.17140Vytautas Bacevičius 1999.05.19451Jadvyga Bartašienė 1998.11.18238Vincas Bazilevičius (po mirties)2003.05.1276Bronius Brazauskas (po mirties)2017.02.15867Stepas Bubulas 1999.02.01311Julijonas Būtėnas (po mirties)1999.05.19451Petras Cidzikas 1998.08.21152Jonas Čeponis 1998.11.18238Juozas Čeponis (po mirties)1999.05.19451Adolfas Damušis 1994.09.27397Henrikas Danilevičius (po mirties)1999.05.19451Antanina Garšvienė 1998.11.18238Juozas Gegužis (po mirties)1998.05.1971Vytautas Grigaravičius 2002.09.301921Robertas Grigas 1998.08.21152Jadvyga Grigoraitytė-Sutkienė 2003.05.1275Jonas Gudelevičius (po mirties)2004.05.1356Pranas Gustaitis (po mirties)1999.09.24583Gintautas Iešmantas 1999.02.01311Juozas Jakavonis 1998.05.1972Bronius Juospaitis 1998.05.1972Mečislovas Jurevičius 1999.02.01311Stasys Jušinskas 2002.05.101766Jonas Kadžionis 1998.05.1972Bronius Karbočius (po mirties)1999.05.19451Jonas Kauneckas 1998.08.21152Jonas Kazlauskas (po mirties)1999.05.19451Gediminas Kirkilas 2004.03.30415Antanas Kraujelis (po mirties)1998.05.1972Boleslovas Kriščiūnas (po mirties)2003.05.1276Alfonsas Kuzmickas 2003.02.102050Benediktas Labėnas (po mirties)1999.05.19451Vladas Lapienis 1998.08.21152Leonas Laurinskas 1998.05.1972Juozapas Algis Leišis 2003.02.032042Linas Linkevičius 2004.03.30415Antanas Lukša 2003.06.25130Mečislovas Mackevičius (JAV)1994.09.27397Stasys Mačiulskas (po mirties)1995.03.08574Povilas Malakauskas 2004.03.30415Antanas Malijonis 1996.11.201111Anelė Martinkevičienė 1998.11.18237Petras Masilaitis (po mirties)2003.05.1276Jonas Matukevičius 1998.11.18238Vladas Mikulėnas (po mirties)1999.05.19451Aleksandras Milaševičius (po mirties)1998.05.1971Aleksas Miliulis (po mirties)1999.05.19451Vladas Montvydas (po mirties)1999.05.19451Povilas Morkūnas (po mirties)1999.05.19451Pranas Muningis (po mirties)2003.05.1275Anelė Narvičienė 1999.05.19450Mykolas Naujokaitis (JAV)1998.07.01111Nina Nausėdaitė 1998.05.1972Juozas Nevulis 2001.11.161572Jurgis Ožeraitis (po mirties)2002.05.101767Albinas Pajarskas (Bebas)(po mirties)1999.11.22679Juozas Paliūnas (po mirties)1999.05.19451Petras Paltarokas (Algimantas)(po mirties)1999.11.22679Petras Paulaitis (po mirties)1999.02.01311Povilas Pečeliūnas (po mirties)1999.02.01311Povilas Pečiulaitis 1998.11.18238Viktoras Petkus 1999.02.01311Juozas Pikauskas 1998.11.18238Marijona Pikčiūnienė 1998.11.18238Petras Plumpa 1999.02.01311Leonas Prapuolenis (po mirties)2001.05.151325Izidorius Pucevičius (po mirties)1998.05.1972Motiejus Rudys 1998.11.18238Jevgenijus Rūkas 1994.11.21437Pranas Rutkauskas (po mirties)2003.02.102050Vincas Seliokas (po mirties)1998.05.1972Vytautas Skuodis 1999.02.01311Alfonsas Smetona (po mirties)1999.05.19451Gema Jadvyga Stanelytė (Kazachstanas)1999.02.01311Sergijus Staniškis (po mirties)1998.05.1971Algimantas Stankūnas 1998.11.18238Algirdas Statkevičius 1999.02.01311Steponas Steponavičius 1998.11.18238Jonas Subačius 1998.11.10227Alfonsas Svarinskas 1998.08.21152Mykolas Šemežys (po mirties)1999.05.19451Sigitas Tamkevičius 2002.01.161651Vizgirdas Telyčėnas 2003.06.25130Antanas Terleckas 1998.08.21152Benediktas Trakimas 1998.04.2857Pranas Trijonis (po mirties)2000.11.171091Danielius Vaitelis (po mirties)1998.05.1972Juozas Vėbra (po mirties)2001.05.151325Jonas Vilčinskas (po mirties)1999.05.19451Viktoras Vitkauskas (po mirties)1998.05.1971Algirdas Vokietaitis (po mirties)2004.02.06365Pranas Zinkevičius (po mirties)1999.05.19451Vincentas Žaliaduonis (po mirties)1999.05.19451Julė Žibūdienė 1998.11.18237Povilas Žilys (po mirties)1999.05.19451

Kategorija:Vyčio Kryžiaus ordinas